**Мектепалды тобына арналған ұйымдастырылған**

**оқу қызметін өткізу жоспары.**

**Білім беру саласы:** Коммуникативтік дағдыларды дамыту

**Бөлім:** Қазақ тіл.

**Тақырып:** «Қыстайтын құстар»

**Мақсаты:** Құстар қазақша атап шығу, олардың түстерімен,сандарын ажырата алу . Мемлекеттік   тілді меңгеруге . құстарды қорғауға тәрбиелеу

**Қолданылатын көрнекі құралдар:** тақырыптық суреттер.

**Қажетті құрал –жабдықтар:** үлестірмелі материал.

**Сөздік жұмысы:**  сауысқан, торғай, қарға, шымшық.

**Сабақтың барысы:**

**І. Ұйымдастыру кезеңі**

* Сәлеметсіздер ме, балалар, қонақтар!
* Балалар кәне біздің қонақтармен амандасайық.
* Сәлеметсіздер ме, қонақтар!

***Шаттық шеңбер***

***Өтті қызық көп күндер,***

***Бес жасқа жеткендер.***

***Өсті ақыл, ойларың,***

***Иіліп сәлем береміз.***

***Әдепті болып өсеміз.***

**ІІ. Негізгі кезең**

Ұялы телефонға хабарлама келеді.

* Балалар, бізге біреу хабарлама жазып жіберіпті, бірге оқиық.

Мен орманшымын сендерден көмек сұрап тұрмын. Маған құстардың санын санауға және түстерін анықтауға көмектесесіңдер ме? Жұмысым көп, үлгере алмай жатырмын. Тапсырмаларды хат арқылы жібердім.

* Орманшыға көмектесеміз бе,балалар?
* Онда суретте берілген құстарды атап шығайық.

Слайдта құстардың суреттері.

* Жарайсыңдар, балалар! Ал енді орманшы бізден құстардың түстерін сұрап тұр. Айтып береміз бе? (балалардың жауабы)
* Сауысқанның түсі қандай? (балалардың жауабы)
* Торғайдың түсі қандай? (балалардың жауабы)
* Қарғаның түсі қандай? (балалардың жауабы)
* Шымшықтың түсі қандай? (балалардың жауабы)
* Суықторғайдың түсі қандай? (балалардың жауабы)
* Жақсы, балалар!

***Сергіту сәті***

***Кәне, балалар, тұрайық!***

***Қолды белге қояйық.***

***Бір,екі, үш,***

***Достық, бірлік, күш.***

***Баста,алға түс,***

***Құстай жылдам ұш.***

* Балалар, орманшы құстардың саны нешеу екенін санап, дұрыс сәйкестіріп беруді өтінді. (коврографта суреттер мен сандарды сәйкестіру)
* Орманшының тағы бір өтініші бар. Ол суреттегі не артық екенін таба алмай тұр. Көмектесейік.

(балалар слайдта берілген суреттерден артықты тауып атайды)

* Тағы бір тапсырмасы бар екен, ол шатасып қалған суреттерді жинап беруге өтінді. (берілген қиылған суреттерді, екі кісі бірігіп жинайды)
* Ал енді, балалар, орманшыға қандай құстарды біз анықтаған құстарды коллаж істеп жібірейік.
* Көзімізді жұмамыз, сиқырлы сөз айтамыз «Бір,екі, үш. Орманға ұш»

Орманшының дауысы ұялы телефон арқылы шығады

* Рахмет, балалар, сендер көп жұмыс атқардыңдар және сыйлықтарың маған өте ұнады.

**ІІІ. Рефлексия**

* Балалар, бүгін не туралы айттық? Кімге көмектестік?Жарайсыңдар!
* Ал енді сабағымызды аяқтайық. Сендерге бүгінгі сабақ ұнаса құсты күннің астына орналыстырыңдар, ал ұнамаса бұлттық астына орналыстырыңдар.